《谢客二首》
宋代·王令

跹跹出何为，奄奄归就卧。
不知身所谋，徒与俗相和。
本无声利求，久厌车马过。
诗书虽满前，走奔不暇坐。
收身衣食余，抱病岁月破。
得不胜所忘，进亦何可课。
前躅杳难跻，下愚旋易堕。
得劫有然尔，命矣何可奈。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。